இவ்விழாவில், 20 ஆயிரத்திற்கும் மேற்பட்ட கழகத் தொண்டர்கள் கலந்துகொண்டனர். மதுரை வண்டியூர் பகுதியைச் சேர்ந்த லெட்சுமி 71 வயதுடைய மூதாட்டி கூறுகையில், "எனக்கு விவரம் தெரிந்தது முதல், எனக்கு தி.மு.க தான் பிடிக்கும். நான் வாக்குரிமை பெற்றதில் இருந்து தி.மு.க-வுக்கு மட்டும்தான் வாக்கு அளித்துள்ளேன். எனது நான்கு மகன்களும் தி.மு.க-வின் உண்மை விசுவாசிகள். மதுரையில் எங்கு தி.மு.க விழா நடந்தாலும் சென்றுவிடுவார்கள். தி.மு.க மகளிர் அணியில் கடை நிலைத் தொண்டராகப் பல பணிகளைச் செய்துள்ளேன். அதைத் ஞாபகப்படுத்தி, தற்போது எங்களுக்கு மரியாதை செய்கிறது தி.மு.க. துடிப்பான இளைஞர் உதயநிதி ஸ்டாலின் கையில் இந்த பொற்கிழியைப் பெற்றது மிகவும் பெருமை அளிக்கிறது" என்றார்.